Orman Əliyev

Orman Çingiz oğlu Əliyev () — Azərbaycanlı kinoprodüser, rejissor, Bakı Media Mərkəzinin icraçı direktoru, Avropa Film Akademiyasının üzvü, Azərbaycanın Əməkdar mədəniyyət işçisi (2018).

Həyatı
Əliyev Orman Çingiz oğlu 30 avqust 1980-cı ildə Bakıda ziyalı ailəsində anadan olub. Atası Azərbaycanın tanınmış şairi, bədii ədəbiyyatın tərcüməçisi və nasir Çingiz Əlioğludur. Orta təhsilini Bakı şəhərindəki 8 saylı məktəbdə alıb. 1997-ci ildə Azərbaycan Dövlət Mədəniyyət və İncəsənət Universitetinin televiziya rejissoru ixtisasına daxil olub, 2001-ci ildə bakalavr təhsilini fərqlənmə diplomu ilə bitirib. 2001-2003-cü illərdə həmin universitetdə teatrşünaslıq ixtisası üzrə magistr dərəcəsini də fərqlənmə diplomu ilə başa vurub. Hazırda sənətşünaslıq üzrə fəlsəfə doktorudur.

2000-2001-ci illərdə Azərbaycan Televiziya və Radio Şirkətində rejissor assistenti olaraq işləyib. 2001-2004-cü illərdə Lider televiziyasında rejissor kimi fəaliyyətini davam etdirib. 2005-2006-ci illərdə İctimai Televiziyada rejissor vəzifəsində çalışıb. 2006-2007-ci illərdə İctimai Televiziyada kino, dublyaj departamentinin direktor müavini vəzifəsini icra edib. 2007-2008-ci illərdə həmin televiziyada Musiqi və Əyləncəli verilişlər departamentinin direktoru, 2008-2009-ci illərdə İctimai Televiziyada "Carçıfilm" Yaradılıcıq Birliyinin direktor müavini vəzifələrində fəaliyyət göstərib. 2009-2012-ci illərdə İctimai Televiziyada Rejissor və operatorlar departamentinin baş rejissoru vəzifəsində kanalın yaradıcı məhsullarının formalaşmasında aktiv rol oynayıb.

2008-2012-ci illərdə Avroviziya Mahnı Müsabiqəsinin Azərbaycan nümayəndə heyətinin üzvü olub. 2012-ci ildə Azərbaycanda keçirilən Avroviziya Mahnı Müsabiqəsində işçi qrupunda şounun prodüseri kimi yaxından iştirak edib. Orman Əliyev 2013-cü ildən etibarən Azərbaycanın audiovizual məhsulların istehsalı ilə məşğul olan aparıcı və innovativ media şirkəti Bakı Media Mərkəzinin icraçı direktorudur. Bununla yanaşı, Orman Əliyev həm yerli, həm də qlobal brendlərin inkişaf etməsinə kömək edən marketinq kommunikasiya peşəkarlarından ibarət komandanın formalaşdığı "Maverick" reklam şirkətinin idarəetməsini həyata keçirir. Həmçinin peşəkar bacarığını medianın geniş auditoriyaya müraciət edən radio sahəsində də təcrübədən keçirib. Belə ki, 2022-ci ilin noyabr ayında Orman Əliyev rəhbərliyi ilə iki yeni FM radiosu dinləyicilərin istifadəsinə təqdim olunub: 93.3 FM dalğasında BakuRetroFM-də sevilən retro ifalar, 97.7 FM dalğasında olan BakuHitFM-də isə dünya musiqi çartlarının məşhur hitləri səslənir.

Orman Əliyev Azərbaycan Respublikası Mədəniyyət Nazirliyi yanında Kino Şurasının Layihələrin iqtisadi qiymətləndirilməsi üzrə işçi qrupunun üzvüdür. 2022-ci ildə Avropa Film Akademiyasının üzvü seçilmişdir.

 Mükafatları 
 2003 — Ən yaxşı etnoqrafik film ("Səsin naxışı" filminə görə)
 2003 — İlin ən yaxşı sənədli filmi ("Səsin naxışı" filminə görə)
 2021 — VI Türk Dünyası Sənədli Film Festivalının "Peşəkar sənədli film" bölümündə münsiflər heyətinin xüsusi mükafatı ("Biz" filminə görə)
 2021 — Jahorina Beynəlxalq Film Festivalında "Ən yaxşı sənədli film" nominasiyasının qalibi ("Sonuncu" filminə görə)
 2021 — DokuBaku Film Festivalında "Ən yaxşı yerli sənədli film" nominasiyasının qalibi ("Sonuncu" filminə görə)
 2022 — 15-ci Beynəlxalq Çeboksarı Film Festivalının baş mükafatı ("Sonuncu" filminə görə)

 Təltifləri 
 2018 — "Əməkdar mədəniyyət işçisi" fəxri adı
 2019 — "Azərbaycan Sərhəd Mühafizəsinin 100 illiyi (1919-2019)" yubiley medalı
 2021 — "Hərbi əməkdaşlıq sahəsində xidmətlərə görə" medalıAzərbaycan Respublikasının Müdafiə nazirinin 26 iyun 2021-ci il tarixli əmri
 2022 — "Azərbaycan Respublikası Dövlət Gömrük Komitəsinin 30 illiyi (1992–2022)" yubiley medalı
 2025 — Azərbaycan Respublikası Prezidentinin fəxri diplomu — 21 iyul 2025

 Filmoqrafiya 
 Rejissor kimi 
 Duyğu fraqmentləri (2002)
 Manej duyumları (2002)
 Səsin naxışı (2002)
 Səhnə işığına doğru (2002)
 Tale çarpazları (2002)
 Axırıncı aşırıma qədər (2002)
 İlahi bölgü (2002)
 Sənətin sehrinə doğru (2002)
 Kürə qovuşan ömür (2002)
 Azərbaycan faunası: Qafqaz gürzəsi (film, 2002)
 Divarın o üzündə (2002)
 Şöhrət, yaxud unudulan adam (2002)
 Çarpaz budaqlar arasında (2002)
 On ilin uğurları (2002) 
 Sənətin sehrinə doğru  (2002)
 İşığın rapsodiyası (2002)
 Naxışlar (2003)
 Gecə zəngi (2003)
 İldırımlı yolun yolçuları (2003)
 Qərib bir səs (2003)
 63-ün tutqun payızı (film, 2003)
 Naxçıvan lövhələri (2003)
 Qürbət eskizlər (2003)
 Azərbaycan (2005)
 Qarabağdan Kölnə aparan yol (2006)
 Daşdan tikilmiş şəhər (film, 2008)
 Biz (2021)

 Prodüser kimi 
 Hədəf Bakıdır. Hitler neft uğrunda döyüşü necə uduzdu? (film, 2015)
 Əbədi ezamiyyət (film, 2016)
 Bir günəş altında (film, 2016)
 Son iclas (film, 2018)
 Miras (2018)
 Suğra və oğulları (film, 2021)
 Sonuncu (2021)
 Şuşa, sən azadsan! (film, 2021)
 Mərmər soyuğu (film, 2022)

 Redaktor kimi 
 Papaq (film, 2007)

 Televiziya və yayım layihələrində prodüseri olduğu işlər 
 Avroviziya Mahnı Müsabiqəsi (2008-2011)
 Avroviziya Mahnı Müsabiqəsi (2012) 
 World Music Awards (2008) 
 Bakı 2015 - Avropa Oyunları (2015) 
 Tbilisidə 13-cü Avropa Gənclər Olimpiya Festivalı (2015)
 Tur d’Azərbaycan (2014-2017)
 Bakı 2017 - IV İslam Həmrəyliyi Oyunları (2017)
 2018 UCI BMX Dünya Çempionatı (2018)
 "Yol əhvalatı" səyahət verilişi (2018-2019)
 Neom şəhərində FİFA-nın təsdiq etdiyi çimərlik futbolu üzrə 50-ci dünya çempionatı
 “Karate1” Premyer Liqa turniri (2022)
 Beynəlxalq Atıcılıq İdman Federasiyasının Dünya Kuboku (2022) 
 "Rakkadaroom" televiziya verilişi (2022) 

 İstinadlar 

 Xarici keçidlər 
 Vətən müharibəsi ekranlarda
 Orman Əliyevin "Biz" filmi haqqında
 Orman Əliyev: "Arzu Əliyevanın festivalın xüsusi mükafatına layiq görülməsi qürurverici xəbər oldu"
Kateqoriya:Sənətşünaslıq üzrə fəlsəfə doktorları
Kateqoriya:Azərbaycan film prodüserləri
Kateqoriya:Azərbaycan rejissorları
Kateqoriya:Azərbaycanlı rejissorlar